12. NŪDAĻA
Kai ir organizāta myusu sludynuošona?
Eisi pyrms sovys nuovis Jezus saceja: ”Šytys Evangelijs par dabasu vaļsteibu tiks izsludynōts pa vysu pasauli, kai līceiba vysom tautom, un tik tod nōks beigas.” (Mateusa 24:14.) Bet kai pa vysu pasauli sludynuot evangeleju – lobū viesti? Sekojūt pīmāram, kū ruodeja Jezus, kod dzeivuoja iz zemis. (Lukasa 8:1.)
Mes raugom satikt cylvākus sātuos. Jezus sovus sekuotuojus vuiceja sludynuot lobū viesti pa sātom. (Mateusa 10:11–13; Apostolu Dorbi 5:42; 20:20.) Sludynuotuoji pyrmajā godsymtā sajēme konkretus nūruodejumus, kaidā apgobolā jim ir juosludynoj. (Mateusa 10:5, 6; 2. Korintīšim 10:13.) Taipat i niule myusu sludynuošona ir labi organizāta, i kotra draudze sludynoj teritorejā, kas tai ir īdaleita. Tai mes varim izpiļdeit Jezus pavēli ”sludynōt tautai un līcynōt”. (Apostolu Dorbi 10:42.)
Mes sludynojam vysur, kur ir cylvāki. Jezus paruodeja pīmāru, sludynuodams cylvākim sabīdriskuos vītuos, pīmāram, jiurys krostā i pi okys. (Marka 4:1; Jōņa 4:5–15.) Taipat i mes raugom pastuosteit lobū viesti vysur: gon iz īlom, gon tierdznīceibys vītuos, gon parkūs, kai i pa telefonu. Pīmāruotuos situacejuos mes sludynojam sovim kaiminim, dorba bīdrim, školys bīdrim i rodim. Taidā veidā miļjonim cylvāku vysuos pasauļa vītuos ir dzierdiejuši lobū viesti par Dīva saguoduotū gluobšonu. (Psalms 96:2.)
Kam tu grybātu pastuosteit lobū viesti par Dīva vaļsteibu i breineigū cereibu iz nuokūtni, kaidu jī var pīdzeivuot? Naturi pi sevis itū viesti, kas dūd cereibu. Pastuosti tū cytim, kod ir taida vareiba!
Kaida viests ir juosludynoj?
Kaidys sludynuošonys metodis lītoj Jehovys līcinīki, sekojūt Jezus pīmāram?
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn